b"\n_START_ARTICLE_\nBernardino P\xc3\xa9rez Elizar\xc3\xa1n\n_START_SECTION_\nTraject\xc3\xb2ria\n_START_PARAGRAPH_\nPasieguito va ser fitxat pel Val\xc3\xa8ncia CF en edat juvenil i va debutar amb el primer equip el 21 de mar\xc3\xa7 de 1943. Com que encara no tenia 18 anys, el RCD Espanyol ho va denunciar i va ser sancionat un any sense jugar per haver falsificat la data de naixement a la fitxa federativa. Despr\xc3\xa9s de la sanci\xc3\xb3 va ser cedit al Llevant UE perqu\xc3\xa8 anara agafant experi\xc3\xa8ncia._NEWLINE_Tenia una gran qualitat t\xc3\xa0ctica i domini dels fonaments del joc que li permetia dirigir el joc de l'equip a la perfecci\xc3\xb3. En els seus inicis va destacar d'interior, per\xc3\xb2 va acabar formant amb Puchades una m\xc3\xadtica medular valencianista. Tamb\xc3\xa9 tenia un r\xc3\xa0pid regat i magn\xc3\xadfic toc de bal\xc3\xb3, el que li permetia marcar gran quantitat de gols de falta._NEWLINE_Com a t\xc3\xa8cnic, va comen\xc3\xa7ar al CE Mestalla, filial del Val\xc3\xa8ncia CF, per\xc3\xb2 un mes despr\xc3\xa9s va anar al Llevant UE com a jugador-entrenador. Despr\xc3\xa9s va passar per diversos equips com el Carcaixent, Granada, Sporting de Gij\xc3\xb3n i Val\xc3\xa8ncia CF on va aconseguir una Copa del Rei i una Supercopa d'Europa._NEWLINE_Tamb\xc3\xa9 va ser secretari t\xc3\xa8cnic del club valencianista, aconseguint \xc3\xa8xits com els fitxatges de Kempes i Mijatovic.\n_START_SECTION_\nInternacional\n_START_PARAGRAPH_\nVa ser internacional amb la selecci\xc3\xb3 espanyola en tres ocasions. Va debutar el 6 de gener de 1954 front a Turquia a Madrid."